The Body Shop Christmas Calendar | Blogbysandra
16-11-2016 10:10 16-11-2016 10:13 Beauty Blogbysandra Blogbysandra
Hej sweeties! Tidligere på ugen, så i måske at jeg var til juleevent med The Body Shop. Det er efterhånden blevet en markering for hvornår jeg begynder at jule, når eventet falder og jeg kan få fingrene i deres lækre jule goodies. The Body Shop laver de fineste produkter, med omtanke for både forbrugeren men også verdenen omkring os og hele værdikæden i firmaet. Hvis i går ned i butikkerne nu, vil i højst sandsynligt se en masse af junglens dyr med nissehuer på i julekampagnen. Det er fordi at The Body Shop sætter fokus på at redde regnskoven, og for hver gaveæske der sælges, opbygger de 1 kvadratmeter regnskov, på steder som er udsatte områder i Malaysia, Indonesien og Vietnam. Tanken er både at hjælpe miljøet, men også de truede dyrearter som bor i regnskoven. Den tanke kan jeg godt lide, så derfor skulle jeg selvfølgelig selv have fingrene i en masse gaveæsker, og jeg er langt fra færdig endnu.
Den jeg er mest excited over, må nu nok være deres julekalender. Aarh, den er virkelig lækker! Da jeg var yngre kan jeg tydligt huske hvordan de flotte The Body Shop julekalendre kaldte på mig fra butiksvinduet, og det var bare min drøm at eje sådan en. Nu er jeg heldigvis voksen, og bestemmer selv hvilke julekalendre der skal herhjem hehe, så jeg kan ikke lade være med at føle mig som en pige, der lige har opdaget make-up og beauty produkter og har vundet en kæmpe jackpot. Julekalenderen kommer i tre forskellige prisklasser, og fælles for dem alle er at man får rigtig meget for pengene. Standard kalenderen til 600,- har produkter for en værdi af 1350,-. Deluxe kalenderen til 800,- har produkter til en værdi af 1515,-, og Ultimate kalenderen der ligger til 1000,- har en værdi på over 2000,-. Så hvis man er en The Body Shop entusiast er det både en overdådig forkælelse, men også en god pris. Sådan en her kalender vil jeg vove at påstå vil falde i god jord hos de fleste beauty freaks, så det er en velegnet gave, hvis nu man ikke selv har overskud/tid til at lave en kalender. MEN jeg synes også det er en helt fair forkælelse til sig selv i julen, at købe sådan en lækker kalender. Den holder også lidt længere, end 24 små chokolader, da man får alverdens lækre produkter, rejsestørrelser mm. Jeg tæller i hvert fald ned til d. 1. nu, så jeg kan få lov til at åbne den første låge. Hvad med jer, har i anskaffet jer en kalender endnu? Kys
Standard: 600,- Deluxe: 800,- Ultimate: 1000,-